Intervenció que es fa a l'hort social de l'entitat com a mitjà per al desenvolupament o recuperació de l'autonomia personal, integrant l'aprenentatge d'habilitats bàsiques, millorant el funcionament físic i cognitiu, abordant habilitats socials i incorporant hàbits de vida saludables per tal d'assolir un benestar físic i psicològic.
L'espai surt de la necessitat de donar resposta a aquelles persones que, per motius ben diversos (manca d'habilitats socials, trastorn mental, situació d'atur...), no poden incorporar-se al mercat de treball ordinari, però volen estar actius, col·laborar, compartir, sentir-se útils, aprendre, etc.
En concret, per part de Dimas (empresa d'Inserció Social ubicada al Vallès Oriental) els participants són alguns voluntaris (també amb dificultats d'inserció) i persones que han de complir Treballs en Benefici de la Comunitat (TBC).
Tanmateix, els perfils o col·lectius que formen part del projecte són diversos:
Aquesta és la riquesa del projecte: persones de totes les edats, problemàtiques, característiques i procedències participant en una activitat conjunta, en un espai compartit i del que tothom forma part i en son responsables.
Cada grup treballa els seus objectius específics, però els generals que es planteja l'Associació Dimas des dels seus inicis són:
L'espai on es desenvolupa l'activitat està repartit per parcel·les i amb un espai general ampli.
Cada participant treballa la seva part amb les tècniques i productes que més els interessa, però a la vegada hi ha un treball transversal i cooperatiu en el que s'ajuden mútuament en allò que puguin necessitar o ser-los útil (recollir herbes, fer manteniment de l'espai, explicar què fan els insectes, explicar contes als més petits, fer planter, preparar plantes aromàtiques...).
Cap a final de curs s'organitza una activitat conjunta de cloenda per a totes les persones que han participat i, alhora, l'activitat està oberta a tot el municipi.
A un solar al mig de la ciutat, cedit per una família de Granollers.
A part de l'equip coordinador de l'activitat (educadors i gerent de Dimas), físicament a l'hort sempre hi ha dues persones voluntàries que s'encarreguen del manteniment de l'hort, d'ajudar en allò que sigui necessari, de mantenir-lo net, etc.
Quan ha estat necessari fer obres o intervencions més importants s'ha comptat amb els propis treballadors de Dimas que també hi han participat.
A nivell material, les despeses generals de l'hort s'assumeixen entre els participants, així com la compra d'algunes eines.
També s'ha comptat amb la col·laboració de l'Ajuntament de Granollers amb la compra d'un motocultor per a ús de l'espai Congost i també d'altres horts municipals que tenen a la ciutat.
Cal dir, també, que al 2018 es va guanyar la Beca Maria Gaja, que convoca el mateix Ajuntament i que consta d'una dotació econòmica, que s'ha invertit en dotar de més recursos i habilitar alguna estància del mateix espai que s'havia de rehabilitar.
L'avaluació del projecte es va realitzant periòdicament en reunions de coordinació en les que participen totes les persones implicades i en les que es van revisant els objectius, es fan propostes de millora, es comparteixen les activitats de cada grup, es planifiquen accions conjuntes de col·laboració...
Al final de curs s'elabora la memòria on es recull tot el treball que s'ha desenvolupat al llarg de l'any.
És una activitat d'aprenentatge i de servei, a la vegada.
Autonomia personal / hort social / habilitats socials / hàbits saludables